For å begynne med westernridning trenger du ikke westernutstyr, du kan ri i engelsk sal og hodelag. Men skal du etterhvert starte på westernstevner er det obligatorisk for ryttere å være kledd i "westernstil", dvs. bukser av jeans type, langermet skjorte med krave, western boots og westernhatt eller hjelm. Sporer, chaps, hansker, jakke eller vest i passende stil er valgfritt utstyr. Det finnes mye forskjellig showutstyr på markedet, alt fra ranch-klær til klær md ulik "bling"-faktor. Hesten skal på stevne ris med westernsal og hodelag. I noen klasser er det spesifikke utstyrsregler, disse kan du lese mer om i WRANs regelbok